kardosdrur/scandi-wiki huggingface dataset:
Johan Vinde

Johan Vinde Larsen (født 7. marts 1961) er en dansk skuespiller og tegnefilmsdubber.

Vinde blev uddannet fra Skuespillerskolen ved Århus Teater i 1989 og debuterede i stykket "Sort/Hvid" i 1984.

Han har i sin skuespiller-karriere primært lagt stemme til flere forskellige tegnefilmsfigurer; mest for Disney hvor han blandt andet har lagt stemme til Buzz Lightyear (i tv-serien fra Disney Sjov) og på nuværende tidspunkt lægger han stemme til Fedtmule. Han har også lagt stemme til Spiderman/Peter Parker i Spider-Man: The Animated Series, Jan i Scooby Doo og Samurai Jack i serien af samme navn. Han lagde i øvrigt stemme til Linus' far Marvin i DR's TV-julekalender i 2007, Jul i Svinget.

Johan Vinde har også været speaker på f.eks. flere dokumentarprogrammer og reklamer.

Eksterne henvisninger 
 

Tegnefilmsdubbere fra Danmark
Teaterskuespillere fra Danmark
Michael Schär

Michael Schär (født 29. september 1986) er en schweizisk professionel cykelrytter, som cykler for det professionelle cykelhold .

Eksterne henvisninger  

Mandlige cykelryttere fra Schweiz
Grégory Rast

Grégory Rast (født 17. januar 1980) er en schweizisk tidligere professionel cykelrytter.

Eksterne henvisninger 

Mandlige cykelryttere fra Schweiz
Sportsdirektører
Mathieu Heijboer

Mathieu Heijboer (født 4. februar 1982) er en hollandsk tidligere professionel cykelrytter.

Eksterne henvisninger 

Mandlige cykelryttere fra Nederlandene
Yann Huguet

Yann Huguet (født 2. maj 1984) er en fransk tidligere professionel cykelrytter.

Eksterne henvisninger 

Mandlige cykelryttere fra Frankrig
Sébastien Minard

Sébastien Minard (født 12. juni 1982) er en fransk tidligere professionel cykelrytter, som cyklede for det professionelle cykelhold Ag2r-La Mondiale.

Eksterne henvisninger 

 

Mandlige cykelryttere fra Frankrig
Epoke (geologi)

En epoke er en geokronologisk enhed der kan variere fra 11.500 år til 50 millioner år. Epoker samles i perioder og opdeles i aldre.

Palæogen er en periode og opdeles i epokerne:
 Oligocæn, (33,9 til 23,03 millioner år siden).
 Eocæn, (55,8 til 33,9 mio. år siden).
 Paleocæn, (65,5 til 55,8 mio. år siden).

Oligocæn opdeles i aldrene:
 Chattien
 Rupelien

De bjergarter der dannes i løbet af en epoke udgør en kronostratigrafisk enhed; serie. Serien Paleocæn blev dannet i løbet af epoken Paleocæn.
Nick Nuyens

Nick Nuyens (født 5. maj 1980) er en belgisk tidligere professionel cykelrytter.

Han har blandt andet vundet semi-klassikerne Kuurne-Bruxelles-Kuurne, Omloop Het Volk og Paris-Bruxelles.

Efter en længere periode uden sejre vandt han i 2011 Dwars door Vlaanderen, samt Flandern Rundt.

Resultater 
2002
 1st National U-23 Road Race Champion
 1st U-23 Ronde van Vlaanderen
2004
 1st Overall Ster Elektrotoer
1st Stage 3
 1st Paris-Brussels
 1st GP de Wallonie
 1st GP Industria & Commercio di Prato
 3rd Overall Tour of Britain
2005
 1st Overall Tour of Britain
1st Stage 1
1st Stage 5
 1st GP de Wallonie
 1st Omloop Het Volk
2006
 1st Stage 3 Tour de Suisse
 1st Kuurne-Brussels-Kuurne
2007
 1st Overall Étoile de Bessèges
1st Stage 3
 1st Stage 1 Eneco Tour of Benelux
 4th Omloop Het Volk
 7th Flandern Rundt
2008
 2nd Omloop Het Volk
 2nd Flandern Rundt
2009
 1st GP de Wallonie
 8th Amstel Gold Race
2010
 1st Stage 5 Østrig Rundt
2011
 1st Dwars door Vlaanderen
 1st Flandern Rundt
 3rd Klasika Primavera

Kilder 
 Palmares de Nick Nuyens – Cyclingbase.com

Eksterne henvisninger 

 

Mandlige cykelryttere fra Belgien
Rik Verbrugghe

Rik Verbrugghe (født 23. juli 1974) er en tidligere belgisk professionel cykelrytter.

Blandt Verbrygghes største sejre kan nævnes La Flèche Wallonne samt én etapesejr i Tour de France.

Eksterne henvisninger 

Mandlige cykelryttere fra Belgien
Sportsdirektører
Maxime Monfort

Maxime Monfort (født 14. januar 1983) er en tidligere belgisk professionel landevejsrytter.

Eksterne henvisninger 

 

Mandlige cykelryttere fra Belgien
Periode (geologi)

En periode er en geokronologisk enhed i den geologiske tidsskala der kan variere fra 5 til 200 millioner år. Perioder samles i æraer og opdeles i epoker. 

Palæozoikum er en æra og opdeles i perioderne:
Perm, (299 til 251 millioner år siden).
Kultiden, (359 til 299 mio. år siden).
Devon, (416 til 359 mio. år siden).
Silur, (443 til 416 mio. år siden).
Ordovicium, (488 til 443 mio. år siden).
Kambrium, (542 til 488 mio. år siden).

Perm opdeles i epokerne:
Zechstein, (256 til 251 mio. år siden). 
Rotliegendes, (299 til 256 mio. år siden). 

De bjergarter der dannes i løbet af en periode udgør en kronostratigrafisk enhed; system. Systemet Perm blev dannet i løbet af perioden Perm.
Romāns Vainšteins

Romāns Vainšteins (født 3. marts 1973 i Talsi) er en tidligere landevejscykelrytter fra Letland. 

Højdepunktet i hans karriere kom i 2000 da han blev verdensmester i landevejscykling i Plouay, Frankrig. Han cyklede den 268.9 lange strækning på 6 timer, 15 minutter og 28 sekunder.

Han har også topplaceringer i store løb som Flandern Rundt, Paris-Roubaix og Milano-Sanremo. Han har også etapesejre i løb som Giro d'Italia og Tirreno-Adriatico.

Eksterne henvisninger

Personer fra Talsi
Mandlige cykelryttere fra Letland
Verdensmestre i landevejsløb
Flensborg Søfartsmuseum

Flensborg Søfartsmuseum blev oprettet i 1984. Museet er indrettet i det forhenværende danske toldpakhus på Skibbroen ud mod byens havn. 

Toldpakhuset blev opført i 1843 og står i dag på listen over bevarelsesværdige bygninger i byen. Meget karakteristisk er bygningens store magasiner. Her deponerede flensborgske købmænd varer som kaffe, te, krydderier og rom. I godt 130 år havde toldvæsenet til huse i toldpakhuset. I 1974 forlod de sidste toldere bygningen, som derefter kom i kommunens besiddelse. Huset blev restaureret og blev i 1984 endelig byens søfartmuseum.

Museet fortæller om Flensborgs udvikling som havne- og handelsby såvel som centrum for skibsbyggeri. Udstillingen belyser flensborgernes handelsforbindelser med det øvrige Norden og Hanseforbundet, hvalfangsten ved Grønland (Grønlandfarer) og flensborgernes handel med Dansk-Vestindien. Der vises et stort antal skibsportrætter, skibsmodeller og galionsfigurer. På stueetagen viser en stor model, hvordan byen så ud i byens blomstringstid omkring året 1600.

I bygningens kælder findes Tysklands eneste rommuseum. Rommuseet fortæller om Flensborgs historie som rommens by. Der vises, hvordan der i gamle tider fremstilledes rom i Flensborg. Umiddelbart overfor museet ligger byens museumshavn og dampskibet Alexandra.

Litteratur 
Schiffahrtsmuseum Flensburg / Flensborg Søfartsmuseum: Flensborg Søfartsmuseum Billedekatalog, Flensborg 1985 (dansk og tysk)

Eksterne henvisninger 

Flensborg Søfartsmuseum  
Om søfartsmuseet  

Søfartsmuseum
Søfartsmuseer
Uracil

Uracil (C4H4N2O2) er en pyrimidin nukleobase, der ikke som de andre nukleobaser forekommer i DNA men kun i RNA, når dette dannes som kopi af DNA. Uracil indsættes i RNA på de pladser, der optages af thymin i DNA. 

I struktureret (velordnet) RNA baseparrer uracil med purinen adenin, men reglerne for baseparring er ikke så strenge for RNA som for DNA.

Pyrimidinbaser
Cytosin

Cytosin (C4H5N3O) er en pyrimidin nukleobase, der findes i både DNA og RNA. I DNA's dobbelthelix samt dobbeltstrengede RNA-områder danner cytosin tre hydrogenbindinger med purinen guanin. Denne kobling kaldes baseparring.

Se også 

 Adenin
 Cytisin
 Thymin
 Uracil

Pyrimidinbaser
Halkær Mølle Naturcenter

Halkær Mølle Naturcenter ligger 9 km syd for Nibe ved den gendannede Halkær Sø 1 km sydøst for Halkær Ås udløb i Halkær Bredning.

Centret ejes af Naturstyrelsen og er museum og formidlingscenter for egnens natur- og kulturhistorie. Centret drives af Aalborg Kommune og har tilknyttet naturvejleder.

Den stråtækte vandmølle i bindingsværk fra 1664 fungerer med vand fra en dam lige oven for centret. Møllen omtales første gang i 1533 under navnet Tornbæk Mølle.

Naturcentret består desuden af tilliggende avlsbygninger, der antagelig er opført i 1700-tallet, og et stuehus fra 1882, der er udlejet til privat beboelse. Men i de øvrige bygninger er der indretttet naturskole og udstilling, som altid er åben.

Eksterne kilder/henvisninger 
 Halkær Mølle Naturcenter, Naturstyrelsens hjemmeside 

Historiske museer i Danmark
Bygninger, konstruktioner og anlæg i Aalborg Kommune
Museer i Region Nordjylland
Naturcentre
Hals Store Kærlighed

Hals Store Kærlighed (originaltitel: Shallow Hal) er en amerikansk romantisk komedie fra 2001 med Jack Black og Gwyneth Paltrow i hovedrollerne. Filmen er instrueret af Peter Farrelly og blev filmet i og omkring Charlotte, North Carolina og i Sterling og Holden, Massachusetts.

Cast 
Gwyneth Paltrow.......... Rosemary Shanahan 
Jack Black ................ Hal Larson 
Jason Alexander ......... Mauricio Wilson 
Joe Viterelli ............... Steve Shanahan 
Rene Kirby .............. Walt 
Bruce McGill ............ Reverend Larson 
Tony Robbins ............ Sig selv 
Susan Ward .............. Jill 
Zen Gesner .............. Ralph Owens 
Brooke Burns ............ Pæn/Grim Katrina
Laura Kightlinger ....... Jen
Kyle Gass ............... Artie

Eksterne henvisninger
 

Amerikanske film fra 2001
Romantiske komediefilm fra USA
Halkær

Halkær kan have flere betydninger:
 Halkær (Ringkøbing-Skjern Kommune) – en bebyggelse i Stadil Sogn, Ringkøbing-Skjern Kommune
 Halkær (Mariagerfjord Kommune) – en bebyggelse i Vive Sogn, Mariagerfjord Kommune
 Halkær (Aalborg Kommune) – en bebyggelse og et ejerlav i Bislev Sogn, Aalborg Kommune

Se også:
 Halkær Bredning – EU-habitatområde beliggende syd for Sebbersund
 Halkær Hovedgård – gammel hovedgård i Ejdrup Sogn, Aalborg Kommune
 Halkær Mølle Naturcenter – naturcenter i forbindelse med Halkær Mølle beliggende ca. 10 km syd for Nibe
 Halkær Sø – sø genskabt i Halkær Ådal
Halkær kro – Kollektivt ejet medborgerhus der drives med restaurant og musikarragementr m.m.
Alder (geologi)

En alder er en geokronologisk enhed der kan variere fra 11.500 år til 20 millioner år. Aldre samles i geologiske epoker.

Sen Kridt er en geologisk epoke, som opdeles i aldrene:
 Maastrichtien
 Campanien
 Santonien
 Coniacien
 Turonien
 Cenomanien

De bjergarter der dannes i løbet af en alder udgør en kronostratigrafisk enhed; etage. Etagen Maastrichtien blev dannet i løbet af alderen Maastrichtien.

Geokronologiske enheder
Molekylærbiologi

Molekylærbiologi er læren om den molekylære biologi, altså livets molekyler, biologiens allermindste byggesten. Disse molekyler er bl.a. proteiner, nukleinsyrer og kulhydrater. Molekylærbiologien har traditionelt beskæftiget sig med processerne hvor cellen aflæser sine gener, syntetiserer RNA og danner proteiner (proteinsyntese). I dag er grænserne mellem f.eks. molekylærbiolgi, biokemi, genetik og cellebiologi meget flydende og har ikke tidligere tiders skarpe adskillelse. I de senere år efter molekylærbiologien fået en stor indflydelse i medicinsk diagnostik, f.eks. undersøges mange patienter med tyktarmskræft for mutationer i et gen (KRAS) hvilket bruges til at bestemme den optimale behandling.
Molekylærbiologien opstod i 1930'erne da flere forskere opdagede fordelen ved at undersøge biologiske problemer med fysisk-kemisk øjne og teknikker. Molekylærbiologien kan på mange måder takke Rockerfeller Foundation som gav stor støtte til den nye, dengang stadig, unavngivne  disciplin. Betegnelsen molekylærbiologi blev først brugt i 1938 i Rockerfeller Foundations årsrapport.

Berømte molekylærbiologer og personer med stor betydning for molekylærbiologien 
 James D. Watson og Francis Crick: beskrev i 1953 DNA-strukturen. De modtog nobelprisen i 1962.
 Linus Pauling: Anses af mange som grundlæggeren af molekylærbiologien.
 Kjeld Marcker: Dansk molekylærbiolog
 Frederick Sanger: Britisk molekylærbiolog
 Hans Klenow: Dansk molekylærbiolog
Michael Levitt: Amerikansk molekylærbiolog

Referencer

Videregående uddannelser i Danmark
Biokemi
Schindler

Schindler har flere vetydninger:

 Schindler, Poul Christian – dansk komponist.
 Schindler, Oskar – tysk industrimand under 2. verdenskrig.
 Schindlers liste (bog) – bog af Thomas Keneally skrevet over Oskar Schindlers liv.
 Schindlers liste (film) – film lavet over bogen af samme navn.
 Schindler – arbejdstitlen på bandet Compos Mentis' kompostion Downfall.
DI

DI eller Di kan have flere betydninger:

 DI - Dansk Industri – er Danmarks største erhvervsorganisation og arbejdsgiverforening
 DI Digital – er et branchefællesskab i DI for virksomheder inden for it, tele, elektronik og kommunikation
 DI Service – er et branchefællesskab i DI, som samler alle DI's medlemsvirksomheder, som definerer sig selv som servicevirksomheder
 Di Derre – er et norsk popband
 Di Manes – var en generaliseret betegnelse for de afdøde i romersk religion
 Danmarks Indsamling – Årligt indsamlingsshow til fordel for Afrika, det på DR1 i starten af året.
 D.I. – amerikansk punkband
Netetikette

Netetikette (populærform netikette), der findes ingen formelle regler om opførsel på Internettet. 

Nettet er verdensomspændende, har ingen ejer og af samme grund er der ingen som har ansvaret for hvad som bliver bragt og som individuel bruger bør egen sunde fornuft og almene etiske regler være udslagsgivende for opførsel på nettet.

Brugen af nettet spænder over et stort område som blandt andet omfatter e-mail, chat, websideer, Wikipedia, VoIP, Video on demand, Online booking og andet, hvorfor netetikker bliver områdebestemt.

Generelt bør man eksempelvis når man e-mailer og chatter være venlig, kortfattet, præcis og opfør dig mod andre som du selv ønsker andre opfører sig mod dig samt besvare alle rimelige henvendelser. 

Etikette bliver ikke altid fulgt hvilket ses af omfattende mailbombning, uforskammede mails, pornobilleder og chikaner, som må opfattes som misbrug af den givne frihed.

Se også 
 Evige september
 Godwins lov

Eksterne henvisninger 
 EMU, Danmarks undervisningsportal: Takt og tone på nettet 
 EMAIL CHARTER (engelsk) 

Internetkultur
To lufthuller med lys

To lufthuller med lys er titlen på det kunstværk af den verdenskendte billedkunstner Olafur Eliasson, som er skabt specielt til gårdhaverne på Kolding Bibliotek. Kunstværkerne blev afsløret onsdag den 4. juli 2007.

Lysets nordiske mester bliver Olafur Eliasson kaldt. Han bruger mange forskellige materialer i sin kunst og er især kendt for at lade lyset og vejret være vigtige elementer i sine værker.

Metalspiralerne i den ene gårdhave og prismerne i den anden hører sammen parvis og viser vinden på en bestemt ugedag.
 
Par nr. 1 viser mandagsvejret, par nr. 2 viser blæsten om tirsdagen, par nr. 3 fortæller om onsdag og så fremdeles. Vinden måles hver dag mellem kl. 11.00 og kl. 12.00, og den højeste hastighed er den, der benyttes. Klokken 12.00 hver dag kan man således se dagens mobile ændre hastighed og afspejle vinden netop den dag. Mobilen kører med den hastighed i en uge, indtil det atter bliver ”dens dag” og den får målt en ny hastighed at køre efter.

Referencer

Ekstern henvisning 

 Verdenskunst på Kolding Bibliotek 

Skulpturer i Danmark
Kultur i Kolding
Etableret i 2007
Guanin

Guanin (C5H5N5O) er en purin nukleobase, der findes i både DNA og RNA. I DNA's dobbelthelix samt dobbeltstrengede RNA-områder danner guanin tre hydrogenbindinger med pyrimidinen cytosin.

Guanin er også den purin der indgår i det biologiske effektormolekyle guanosintrifosfat, GTP. GTP kan hydrolysere til difosfatformen GDP, hvilket er med til at styre den biologiske tilstand af mange proteiner, der binder GTP/GDP.

Purinbaser
Mg

Mg (og mg) har flere betydninger:
 Magnesium – et grundstof, der forkortes Mg.
 megagram – 1.000.000 gram, forkortes Mg = et ton.
 milligram – 1/1000 gram, forkortes mg.
 MG (bilmærke) − et britisk bilmærke.
Broder Rus

Broder Rus eller Broder Russes Historie er titlen på en roman fra første halvdel af 1500-tallet. Den udkom første gang på dansk i 1555 , på tysk er titlen 'Bruder Rausch', på engelsk 'Friar Rush'. Fortællingen blev udgivet over hele det protestantiske Europa som et led i propagandaen mod katolicismen efter reformationen.

Handling 
Broder Rus er historien om en djævel (broder Rus), som får arbejde som hjælpekok i et kloster.
Han dræber kokken og lokker brødrene i uføre med druk og løsagtig omgang med kvindfolk.
En bonde overværer et møde mellem Rus og Lucifer og advarer abbeden, som forvandler Rus til en rød hest.

Uddrag 

»Ikke langt herfra, jeg siger Dig det, 
ligger et græsseligt øde Sted, ,
der skalt Du bo til evig Tid , 
og aldrig mere komme hid 
eller nogen Sted i andre Land, 
Du skalt ej skade Kvinde eller Mand, 
Du skalt ej skade Fisk eller Fæ, 
ej Hus, ej Mark, ej Skov eller Træ 
eller nogen anden Verdens Kreature,
men ligge der til Dommedag og lure.« 
Broder Rus gjorde, som Abbeden bad, 
han gav et Skraal og tog af sted, 
det gik ham ud foruden Gammen. 
Beskjærme os Gud fra hannem, Amen!

Bibliografi 
 Af »Broder Rus« kendes ni danske udgaver fra 1555 til vore dage, da digtet i Uddrag er udgivet af C.J. Brandt (1860).

Eksterne henvisninger 
Otto Kalkar: Ordbog til det ældre danske sprog (1300-1700)

Litteratur fra Danmark
Religion i Danmark
Adenosintrifosfat

Adenosintrifosfat (ATP) er en organisk kemisk forbindelse, der fungerer som biologisk energi- og effektormolekyle og indgår i mange vigtige cellulære processer. Molekylets fosfatbindinger indeholder en stor mængde energi, som frigøres ved fraspaltning af en eller to fosfatgrupper, hvilket resulterer i dannelsen af henholdsvis adenosindifosfat (ADP) og adenosinmonofosfat (AMP). Denne spaltningsprocess kaldes hydrolyse.

Fosfatbindinger er meget energirige, og organismer har enzymsystemer, der kan formidle den nødvendige energi ved påsætning af en fosfatenhed, og andre som kan frisætte energien ved fraspaltning af en fosfatenhed.

ATP er den vigtigste kilde til energi i celler. ATP-molekylerne forbruges hyppigst i denne forsimplede reaktion:
ATP → ADP + Pi + energi
og gendannes ved den omvendte reaktion. Visse reaktioner omdanner ATP til AMP og pyrofosfat i stedet.
Ved aerob forbrænding af glukose dannes der netto 38 molekyler ATP ud fra ADP og Pi pr. molekyle glukose der bliver nedbrudt. Ikke alle celler forbrænder glukose, og ATP kan dannes ved andre processer end nedbrydning af glukose. F.eks. ved fosforylering af ADP med andre nukleotidtrifosfater:
ADP + GTP → ATP + GDP

Dannelsen af ATP sker dels i cellernes cytoplasma, dels i mitokondrierne. I mitokondrierne sker den aerobe nedbrydning af glukose, som stiller energi til rådighed for opbygning af ATP, der som nævnt er cellens primære energibærende molekyle.

Den ideelle nettoligning for sukkerstofskiftets ATP-dannelse er:

C6H12O6 + 6O2 + 32 ADP + 32Pi → 6CO2 + 6H2O + 30/32 ATP

Reelt dannes der aldrig så stor mængde ATP, da en del af energien tabes undervejs.

Kemi 
ATP er et organisk kemisk molekyle, som består af tre forskellige dele:
 en nitrogenholdig base, adenin, som er en heterocyklisk aromatisk ringstruktur.
 en femleddet sukkerring kaldet ribose
 tre fosfatgrupper, der er bundet sammen via fosfodiesterbindinger

Biologisk funktion 
Den eneste energikilde en celle bruger kommer fra spaltningen af energirige fosfatforbindelser som ATP og GTP, og nedbrydningen af næringsstoffer i stofskifteprocesser fører i sidste ende til dannelse af disse molekyler. F.eks. dannes der 30/32 ATP-molekyler ved nedbrydning af glukose i respirationen:
C6H12O6 + 6O2 + 32 ADP + 32Pi → 6CO2 + 6H2O + 30/32 ATP

En lang række proteiner anvender energien og forskellen på hovedsageligt ATP og ADP til at antage forskellige funktionelle tilstande og drive biokemiske reaktioner, der ellers ikke ville kunne finde sted.

ATP bruges også ved dannelse af RNA under transkriptionsprocessen. Under dannelse af DNA (replikation) bruges 2'-deoxyformen af ATP, dATP.

Se også 
 Adenosinmonofosfat (AMP)
 Adenosindifosfat (ADP)
 Ionpumpe

Referencer 

Biokemi
Cellebiologi
Nukleotider
Biologi
Fysiologi
Replikation

Replikation er betegnelse for en proces, hvorunder noget kopieres.

DNA-replikation er betegnelse for den proces, hvorunder DNA kopieres i forbindelse med celledeling.

Indenfor visse grupper af virus er det RNA, som kopieres.

Begrebet replikation anvendes også i begrænset omfang om deling og formering af virus.

Derudover anvendes begrebet replikation i stigende omfang ved kopieringsaktiviteter, eksempelvis i forbindelse med massefremstilling af CD, DVD, Video, m.m.

Biokemi
Cellebiologi
Bach på Fænø

Bach på Fænø er titlen på Ken Dennings 180x190 cm store oliemaleri fra 2006, der kan ses på Kolding Bibliotek.

Kunstneren fortæller om billedet :

Kilder og eksterne henvisninger 

 Link til kunstnerens hjemmeside 
 Billeder fra Fænø

Malerier fra Danmark
Kultur i 2006
Telegrafen (tidsskrift)

Telegrafen er et regimentsblad for hærens telegrafregiment, der udkom første gang i 1992. Det er de ansattes blad og tilstræber at bringe stof skrevet af og om soldaterne eller andre ansatte.

Telegrafen udkommer seks gange om året.

Ekstern henvisning
Forsvarsnettet, henvisning til ’Telegrafen’

Hæren
Tidsskrifter fra Danmark
Aleksandr Pitjusjkin

Aleksandr Pitjusjkin (Russisk: Алекса́ндр Ю́рьевич Пичу́шкин ) (født: 9. april 1974) er en russisk seriemorder, der havde som mål at dræbe 64 mennesker, en for hvert felt på et skakbræt, derfor kaldes han også skakmorderen.

Han blev anholdt 2006 og anklaget for 49 mord og 3 mordforsøg, men har formentlig slået 62 ihjel, da han på et skakbræt har skrevet datoer for sine mord og her er 62 datoer. Han har udtalt, at hans ambition var, at overgå den tidligere russiske massemorder Andrei Chikatilo, som mellem 1978 og 1990 dræbte 53 kvinder og børn.

Aleksandr Pitjusjkin har hovedsagligt dræbt ældre mænd, som han lokkede med vodka, men mellem hans ofre var også fire kvinder, heriblandt en forhenværende kæreste. Hans fremgangsmåde var først at drikke med ofrene indtil de blev berusede, og så overfalde dem med en hammer.

Mordene blev hovedsagligt begået i Bitsa park, et skovområde sydvest for Moskva, under efterforskningen af mordsagen har Aleksandr Pitjusjkin vist politiet flere grave i området. Det først mord begik han i 1992 da han var 18 år. Mordene har derefter pågået i hele perioden 1992-2006, med højest aktivitet mod slutningen fra 2005.

Pitjusjkin blev arresteret 16. juni 2006 og retssagen i Moskva begyndte 14. september 2007). I oktober 2007 anmodede han retten om at tilføje 11 ofre til hans liste af mord, så hans kendte antal ofre kommer op på 63 mennesker. Den 24. oktober kendte juryen i Moskva Pitjusjkin  skyldig i mordet på de 49 samt de 3 mordforsøg og dommeren afsagde den 29. oktober dom om fængsel på livstid og afsoning i et fængsel "med særligt regime". 

Han har udtalt at han følte sig som en far for hans drabsofre og at drab er som kærlighed, des tættere en person var på ham des mere behageligt var det at dræbe ham.

Reference

Eksterne henvisninger 
 Interview  

Seriemordere fra Rusland
Telegrafen

Telegrafen har flere betydninger:

Telegrafen – regimentsblad for hærens telegrafiregiment
Telegrafi – tekniske indretninger der kan bruges til at overføre en meddelelser over en længere distancer
Boeing B-47 Stratojet

Boeing B-47 Stratojet var et amerikansk strategisk bombefly udviklet af Boeing for USAF i slutningen 1940'erne. Prototypen fløj første gang 17. december 1947.

Flyet var et mellemdistancefly og kunne bære kernevåben. Det blev udstationeret i forskellige lande i 1950'erne for at kunne nå mål i Sovjetunionen. B-47 blev derfor et meget vigtigt våben for USA under den kolde krig. Flyet blev imidlertid aldrig sat ind i væbnet konflikt.

B-47 blev udviklet i flere udgaver, deriblandt rekognosceringsudgaven RB-47 og ELINT-flyet EB-47. Mindst tre af disse fly blev skudt ned under missioner nær ved eller i sovjetisk luftrum. Flyene opererede blandt andet ud fra Thule Air Base på Grønland og et fly herfra blev skudt ned af et MiG-19 jagerfly over Barentshavet 1. juli 1960.

Flyet blev senere erstattet af B-52 Stratofortress der 2014 stadig er i aktiv tjeneste og forventes blive det til 2050.

Bombefly
Observationsfly
Fly med mange katapultsæder
B-47 Stratojet
B-47 Stratojet
6-motors jetfly